# Aller Press

### Fra Wikipedia, den frie encyklopædi

Du har nye beskeder (forskel fra næstsidste redigering).

Aller Press er datterselskab af Carl Allers Etablissement som er Nordens største uge- og månedsbladsforlag og Aller koncernen har således aktiviteter i både Danmark, Norge, Sverige og Finland.

Aller-koncernen er grundlagt under navnet Carl Allers Etablissement i København i 1873 af Carl og Laura Aller. Carl stod mest for den tryktekniske side, mens Laura stod for det redaktionelle. Firmaet har siden starten af 1900 tallet haft hovedkontor i Valby. Den ældste udgivelse er Nordisk Mønstertidende – det vi i dag kender som Femina. Tre år senere kom det første nummer af Familie Journal på gaden. Aller koncernen består på det danske marked af: Aller Press med en bladportefølje på 17 danske udgivelser, Aller International med en række mindre magasiner og Aller Business som udgiver B2B publikationer på print og internet. Det samlede ugebladsoplag har passeret 1 mio. i Danmark og 3 mio i Norden. Dertil kommer magasiner og øvrige aktiviteter.

Det svenske selskab, Allers Förlag AB, blev grundlagt allerede i 1894 og Norsk Aller A/S blev stiftet kort efter i 1897. Knapt 100 år senere – i 1992 – indtog koncernen det finske marked med en finsk version af "Se og Hør" i selskabet Aller Julkaisut OY.

Markedsandelen herhjemme andrager ca. 72%, mens man i Sverige sidder på hele 83% med titler som Allers, Hemmets Veckotidning, Allas Veckotidning og SE & HÖR. I Norge udgiver Aller bl.a. SE og HØR, Allers og KK, og sidder på 51% af markedet. Siden starten i Finland med bl.a. ugebladet 7 päivää har man opnået en andel på 36% af ugebladsmarkedet. Aller koncernen har i de senere år markeret sig på de nye media bl.a. ved opkøb af Spray i Sverige, halvdelen af webportalen SOL i Norge og EDB-priser, Where2Go og Chili Group i Danmark.

Aller-koncernen har en årlig omsætning på knap 4 mia. kr. (2005/06), og har lidt over 2000 ansatte. Konceren ledes i dag af Carl Erik Aller (4.generation), Erik Aller, Bettina Aller og Katinka Aller (alle 5. generation). Bettina Aller har blandt andet har gjort sig bemærket med sin grønlandsekspedition samt deltagelse i diverse tv-shows.

## [redigér] Udgivelser i Danmark

Oplagstalene er ifølge Dansk Oplagskontrol 2. halvår 2006

- 7 TV DAGE: 31.661
- Antik & Auktion: 18.799
- Bazar: 32.660
- Billed-Bladet: 198.238
- Familie Journal: 212.000
- Femina: 75.931
- Isabellas: 43.096
- KIG IND: 69.026
- Living Design+: 11.549
- Mad & Bolig Magasinet: 43.383
- Månedsmagasinet IN: 38.849
- Nyt om Biler: 11.261
- PSYKOLOGI: 24.060
- Q: 45.283
- Se og Hør: 193.347
- Ude og Hjemme: 174.894
- Ugebladet Søndag: 99.087
- Vi Unge

## [redigér] Kilder

Dansk Magasinpresses Udgiverforening http://www.aller.dk http://www.do.dk

## [redigér] Eksterne henvisninger

Aller Press A/S

| Denne artikel om et firma er kun påbegyndt. Hvis du ved mere om emnet, kan du hjælpe Wikipedia ved at udvide den.

Hentet fra "http://da.wikipedia.org../../../a/l/l/Aller_Press_2e73.html"

Kategorier: Forlag | Påbegyndte artikler om firmaer

##### Views

- Artikel
- Diskussion
- Nuværende version

##### deltagelse

- Velkommen
- Skribentforside
- Projekter
- Seneste ændringer
- Hjælp

##### organisation

- Donation
- Kontakt os

##### Søg

##### Andre sprog

- ‪Norsk (bokmål)‬